Borg á Mýrum
Store norske leksikon,Geografi,Verdens geografi,Europa,Islands geografi
Borg á Mýrum er et kirkested og en tidligere storgård på Island, innenfor Borgarnes ved Borgarfjörður. På gården Borg bodde i sagatiden Egil Skallagrimsson.
Her har det vært kirke siden Island ble kristnet omkring år 1000, den nåværende kirken ble oppført i 1880. I motsetning til hva som er vanlig for kirker, å ligge i retningen øst-vest, ligger kirken i Borg á Mýrum i retningen nord-sør. Altertavlen ble malt av den britiske kunstneren William Gershom Collingwood (1854-1932) i 1897. Les mer i Store norske leksikon Borgarnes Borgarbyggð  Islands geografi  Island